**Cwestiynau Cyffredin – Sachau Gwastraff Gwyrdd**

**Pam fod yn rhaid i mi dalu am fy sach(au) gwastraff gwyrdd?**

Bu’r cyngor yn gweithredu o sefyllfa cyllideb is ers nifer o flynyddoedd ac mae’n rhaid iddo barhau i wneud arbedion sylweddol ac felly ni all bellach fforddio darparu sach(au) gwastraff gwyrdd am ddim. Ar sail prawf, penderfynodd y Cyngor weithredu polisi o godi tâl am ddarparu sach(au) gwastraff gardd i annog preswylwyr i gymryd cyfrifoldeb amdanynt a gostwng y galw am sachau newydd.

**Pam nad yw fy nhreth gyngor yn talu am y gost yma?**

Cyfran fach iawn o’ch treth gyngor a gaiff ei glustnodi ar gyfer gwasanaethau gwastraff. Caiff y gwasanaeth hefyd ei ariannu o ffynonellau eraill. Wrth i’r ffrydiau cyllid a’r gostyngiadau cyllideb hyn gynyddu, ni all y cyngor mwyach fforddio darparu sach(au) yn lle yn rhad ac am ddim.

**Beth mae’r tâl yn ei gynnwys?**

Mae’r tâl ar gyfer costau gweinyddiaeth a dosbarthu.

**A yw’r cyngor yn gwneud arian drwy godi tâl am sachau gwastraff gwyrdd?**

Nid yw’r cyngor yn gwneud unrhyw arian drwy godi tâl am sachau gwastraff gwyrdd, dim ond talu am gost gweinyddu a dosbarthu mae hyn. Mae’r cyngor wedi rhoi degau o filoedd o sachau gwastraff yn lle yn rhad ac am ddim mewn blynyddoedd diweddar ac yn anffodus ni all wneud hynny bellach.

**A allaf osgoi’r tâl gweinyddu drwy fynd i nôl fy sach(au) gwastraff gwyrdd?**

Na, dim ond drwy eu dosbarthu y mae sach(au) gwastraff gwyrdd ar gael.

**Sut wyf i fod i rwystro fy sach(au)( gwastraff gwyrdd rhag cael eu dwyn?– nid fy mai fi yw hynny ac eto fi sy’n gorfod talu**

Gallwch wneud nifer o bethau i atal hyn rhag digwydd:

• Defnyddio pen farcio barhaol i roi eich cyfeiriad yn glir ar y sach(au) gwastraff gwyrdd

• Lle’n bosibl, peidio rhoi eich sach(au) gwastraff gwyrdd allan i gael ei chasglu y noson cynt, gan fod hyn yn golygu fod mwy o amser iddi fynd ar goll. Dylai sach(au) gwastraff gwyrdd gael eu rhoi tu fas cyn 7:00am ar y diwrnod casglu.

• Ceisiwch sicrhau eich bod yn mynd i nôl eich sach(au) gwastraff gwyrdd cyn gynted ag sydd modd ar ôl y casgliad. Efallai y gall eich cymydog helpu gyda hyn.

**Sut fedraf i dalu am fy sach(au) gwastraff gwyrdd**

Gellir talu ar-lein am sach(au) gwastraff gwyrdd newydd yn lle rhai a gafodd eu colli neu eu difrodi yn [www.blaenau-gwent.gov.uk](http://www.blaenau-gwent.gov.uk). Dylid nodi na fedrir talu gydag arian parod am brynu sachau gwastraff gwyrdd.

**A allaf brynu fy sach(au) gwastraff gwyrdd o rywle arall?**

Na. I sicrhau ein bod yn cyrraedd y safon EN perthnasol ac yn cyfateb â manyleb y cyngor, dim ond sachau gwastraff gwyrdd a ddosbarthwyd gan Blaenau Gwent y byddwn yn eu casglu.

**Beth sy’n digwydd os nad wyf yn talu am sach(au) gwastraff gwyrdd?**

Efallai fod yn well gan breswylwyr gael gwared â’u gwastraff gwyrdd eu hunain a gallant fynd â’r gwastraff hi i un o’n Canolfannau Ailgylchu Gwastraff Cartrefi yn New Vale neu Roseheyworth, yn defnyddio eu sach(au) eu hunain yn hytrach na thalu am sach(au) gwastraff gwyrdd newydd gan yr awdurdod lleol.

**Beth sy’n digwydd os caiff fy sach(au) gwastraff gwyrdd ei difrodi gan y criw casglu neu ei bod yn syrthio i mewn i gefn y cerbyd casglu?**

Os caiff sach(au) gwastraff gwyrdd eu difrodi a bod criw casglu’r Cyngor ar fai, caiff hyn ei gofnodi a chaiff sach(au) gwastraff gwyrdd newydd ei dosbarthu yn rhad ac am ddim. Mae hyn yn eithrio unrhyw ddifrod a achoswyd gan orlenwi y sachau) gwastraff gwyrdd, gosod eitemau amhriodol ynddi neu draul rhesymol, a chaiff hynny ei gadarnhau yn defnyddio CCTV y cerbyd casglu.

**Sut caiff fy sach(au) gwastraff gwyrdd newydd ei dosbarthu?**

Caiff eich sach(au) gwastraff gwyrdd ei dosbarthu o fewn 10 diwrnod gwaith ar ôl i chi dalu. Lle’n bosibl, caiff y sach(au) gwastraff gwyrdd ei dosbarthu o fewn libart eich cartref a chofnodir tystiolaeth o hyn.

**Rwyf angen sach(au) gwastraff gwyrdd ond yn methu talu ar hyn o bryd, beth ddylwn i wneud?**

Yn anffodus, ni fedrwn roi sach(au) gwastraff gwyrdd newydd neu ychwanegol nes y cafwyd taliad a bydd angen i chi waredu â’ch gwastraff yn gyfreithlon yn y cyfamser.

**A allaf dalu mewn rhandaliadau?**

Na, ni allwn gymryd rhandaliadau, a dim ond unwaith y cafodd y taliad llawn ei dderbyn y gellir dosbarthu’r sach(au) gwastraff gwyrdd?

**A fydd y criwiau yn dychwelyd y sach(au) gwastraff gwyrdd ar ôl casgliad i’r eiddo oherwydd dyna pryd mae’r sach(au) gwastraff gwyrdd yn mynd ar goll?**

Bydd pob criw casglu yn dychwelyd sach(au) gwastraff gwyrdd ar ôl eu gwagio yn ôl i’r lle y cafodd y sach(au) gwastraff gwyrdd ei chasglu. Gofynnir i chi sicrhau eich bod yn rhoi enw/rhif eich tŷ yn glir ar eich sach(au) gwastraff gwyrdd i osgoi iddynt fynd ar goll, ac i helpu chi a’r criw i wybod pa gyfeiriad sydd ‘piau’ pob sach gwastraff gwyrdd.

**Beth os wyf wedi gweld fy nghymydog yn mynd â fy sach(au) gwastraff gwyrdd i mewn i’w cartref?**

Mae’n rhaid i chi geisio cael eich sach(au) gwastraff gwyrdd yn ôl drwy yn gyntaf siarad gyda’ch cymydog, ac os yn aflwyddiannus, gysylltu â’r Heddlu.

**A oes disgownt ar gyfer pensiynwyr neu bobl sy’n cael budd-daliadau?**

Na, nid oes unrhyw gonsesiynau.